b'\n_START_ARTICLE_\nLadislav Rebrek\n_START_SECTION_\nKariera\n_START_PARAGRAPH_\nRebrekova glasbena kariera se je za\xc4\x8dela leta 1961, ko je postal violinist Komornega orkestra in Filharmonije v Beogradu. Kasneje je \xc5\xa1el \xc5\xa1tudirat v ZDA na Berklee College of Music v Bostonu in postal kontrabasist in bas kitarist takratnega Plesnega orkestra RTV Ljubljana. Poleg Ratka Divjaka, Atija Sossa, Petra Ugrina, Andreja Arnola, Toneta Jan\xc5\xa1e, Milana Ferle\xc5\xbea in Silvestra Stingla, s katerimi je vplival na zvo\xc4\x8dno in izvedbeno prepoznavnost orkestra, je bil Rebrek nekaj desetletij eden izmed glavnih solistov orkestra in predstavnikov slovenskega jazza. Kot \xc4\x8dlan Plesnega orkestra in kasneje Big Banda je sodeloval pri snemanju ve\xc4\x8d kot 10.000 skladb, med katerimi so \xc5\xa1tevilne znane skladbe slovenske popularne glasbe iz 60., 70. in 80. let. Po upokojitvi v Big Bandu, se je pridru\xc5\xbeil zasedbi Greentown Jazz Band, s katero je nastopal tudi v ZDA. Sodeloval je s \xc5\xa1tevilnimi znanimi jazzovskimi glasbeniki kot so Woody Shaw, Clark Terry, Johnny Griffin, Lee Harper, Philly Joe Jones, ..._NEWLINE_Leta 1983 se je pri\xc4\x8del ukvarjati z mo\xc5\xbenostjo \xc5\xa1ir\xc5\xa1ega izraza bas kitare, ki jo je postavil na pozicijo solisti\xc4\x8dnega instrumenta. To idejo je kot svoje \xc5\xbeivljenjsko delo, dokumentiral na zgo\xc5\xa1\xc4\x8denki Pictures of the World. Za bas kitaro je napisal \xc5\xa1tevilne duete, ki predstavljajo novost na podro\xc4\x8dju bas kitare. Napisal je tudi nekaj priro\xc4\x8dnikov za igranje bas kitare, med njimi priro\xc4\x8dnik Big Funk Text Book \xe2\x80\x93 Slap, ki je iz\xc5\xa1el leta 2007. Kot glasbeni pedagog deluje na Glasbeni \xc5\xa1oli Celje, trenutno pa je umetni\xc5\xa1ki vodja New Hopes Tria.'